Dat outydse boeremusiek baie aanhangers het onder ons jonger geslag is onteenseglik. Duidelike bewys van hierdie stelling is die baie konsertinaspelers onder ons jong musikante. Een van die uitstaandes is ROELF KRUGER, 'n jong man van 28 jaar, wat vinnig besig is om vir hom naam te maak. Roelf is 'n Johannesburger, hier gebore en skoolgegaan. Uit 'n baie musikale familie spruit hy. By die klein seuntjie is vroeg al 'n liefde gekweek vir musiek en het hy opgegroei met musiek as 'n belangrike deel van sy lewe. Soos sy vroutjie, Rose sê: ,,musiek is sy hele Liewe." Roelf kan feitlik enige instrument bespeel maar die konsertina is sy instrument. Hy tree dikwels op saam met Groep 2 as basvioolspeler, en doen uitsendings seam met ander orkeste. Dit was nog altyd sy ideaal om 'n outydse boeremusiek plaat te maak en hier het ons nou sy hartewens vervul.